એક જ ઘટનામાં હું.. ને મારુ અસ્તિત્વ હતું ન હતું થઇ ગયું હતું.. ત્યારે જ મેં નિર્ણય લીધો, માઉન્ટ એવરેસ્ટ સર કરવાનો. આ નિર્ણયે લોકોમાં હું પાગલ થઇ ગઇ છું એવી છાપ છોડી દીધી.. પણ ટ્રીટમેન્ટ પુરી થતા જ બચેન્દ્રી પાલને મળવાનું મેં નક્કી કરી નાખ્યું. આજે જયારે બધા વિરુધ્ધમાં હતાં.. ત્યારે મારી જાતને પૂરવાર કરવાના નિશ્ચયને સાકાર કરવા હું એક ડગલું આગળ વધી હતી.. દુનિયા આખી વિરોધમાં.. અને હું એકલી.. મેં દરવાજો ખોલ્યો.. પણ આ શું.. મારા નિર્ણયને વધાવવા માટે મમ્મી-પપ્પા, શિક્ષકો, મિત્રો.. અને સૌથી મહત્વની વ્યકિત બચેન્દ્રી પાલ.. સામે હાજર હતા. ને એ જ ક્ષણે મારા મનનો એવરેસ્ટ મેં સર કરી લીધો..